  Майя Бывальцева 7 сюрс куноосты возьмало Ижкарын «Гербер» празднике. Йӧскалык шулдыръяськон 12-тӥ инвожое Кызьпу арамаын ортчоз. Со сярысь журналистъёслы вераз карысь Инжустри ёрос администрацилэн тӧроез Любовь Зайцева. Шулдыръяськон 13 часын кутскоз. Валтӥсь сцена вылэ потозы Удмуртилэн кун фиармониысьтыз коллективъёс: «Италмас» но «Шулдыр ӝыт» ансамбльёс. Пичи сцена вылэ — удмурт эстрадая «Камали» студиысь пиналъёс, «Тюрагай», «Эшъёс», «Ӟардон», «Кильтырнаос», «Задор мылкыд» коллективъёс. Кызьпу арамын кӧня ке площадкаос ужалозы. Сяме пыӵамъя, праздникын ӝукез вӧсялозы. 14 часысен 15 часозь сое вань мылкыд карисьёс веръяны быгатозы. Радъясьёслэн верамзыя, ӝук 7 сюрс адямилы тырмымон пӧзьтэмын луоз. Шулдыръяськон егитъёс понна эктонъёсын йылпумъяськоз. Тегъёс: Лулчеберет Ижкар Удмуртия йӧскалыклулчеберет Гербер удмуртъёс праздникъёс  